Ռուժանի պալատ

Ռուժանի պալատ ()՝ 17-18 -րդ դդ. ճարտարապետական հուշարձան Բելառուսի Ռուժանի գյուղում։

Պատմություն
Ռուժանի պատմությունը սկսվում է 16-րդ դարից։ Ծառայել է որպես Լև Սապեգայի պալատ, որի շինարարությունն ավարտվել է 1602 թվականին։ Սապեգայի նստավայրն ավերվել է Լիտվական դքսության ներիշխանական պայքարի ժամանակ Michał Serwacy Wiśniowiecki-ի կողմից 1700 թվականին։ 1770 թվականին Ալեքսանդր Միխայիլ Սապեգան վերականգնել է պալատը որպես նեոդասական բնակավայր սաքսոն ճարտարապետ Ժան Սամուել Բեքերի կողմից։ Բեքերը նախագծել է նաև տեղական եկեղեցին (վերակառուցվել է 1850 թվականին)։

Ստանիսլավ II-ի 1784 թվականին այցելության ժամանակ պալատի կառուցման աշխատանքները դադարեցվեցին։ 1831 թվականին Նոյեմբերյան հեղափոխության ժամանակ Սապեգա կալվածքն ազգայնացվեց։ Երեք տարի անց այն վաճառվեց և շահագործվեց իբրև ալրաղաց ու հողմաղաց։

1914 թվականին գործարանի աշխատակիցներն անզգուշորեն հրդեհի մատնեցին պալատը։ Առաջին համաշխարհային պատերազմի և ֆինանսական դժվարությունների պատճառով շինության վերականգնողական աշխատանքները ձգձգվեցին մինչև 1930 թվականը։ Սակայն 15 տարի անց մասամբ վերականգնված կառույցը կրկին ավերակների վերածվեց Երկրորդ համաշխարհային պատերազմի տարիներին։

Պալատի զարդանախշերով դուռը մնացել է կանգուն և վերականգնվել է։

Պալատի տիրակալներ 
 1602-1633 թվականներ - Լև Իվանի Սապեգա
 1633-1635 թվականներ - Յան Ստանիսլավ Սապեգա
 1635-1656 թվականներ - Կազիմիր Լև Սապեգա
 1656-1665 թվականներ - Պավել Յան Սապեգա
 1665-1686 թվականներ - Լև Բազիլ Սապեգա (Պավել Յան Սապեգայի որդին)
 1686-1720 թվականներ - Կազիմիր Պավել Յան Սապեգա
 1720-1732 թվականներ - Եժի Ստանիսլավ Սապեգա
 1732 թվական-? - Քրիստինա Ռոզա Սապեգա
 ?-1793 թվական - Ալեքսանդր Միխայիլ Սապեգա
 1793-1829 թվականներ - Գեներալ Ֆրանցիշեկ Սապեգա
 1829-1834 թվականներ - Եվստաֆի Կաետան Սապեգա

Պատկերասրահ

Գրականություն 

 Тамара Габрусь. Ружанскі палацавы комплекс // Літаратура/Архітэктура Беларусі։ Энцыкляпэдычны даведнік

Ծանոթագրություններ

Արտաքին հղումներ 

 Photos at Radzima org. 
 Photos at Globus 
 Belarus Guide 
 Unofficial Ruzhany site 
 Палацавы комплекс Сапегаў на «Глобус Беларусі»
 Старыя фатаздымкі палацу Сапегаў
 Ружаны: палац Сапегаў

Բելառուսի պալատներ